**JINA……………………………………………………….…** **SAHIHI………………..NAMBARI :…………..** **TAREHE……………………………..SHULE………………………………………………DARASA:..……**

**102**

**KISWAHILI**

**MUDA:2½**

**MTIHANI WA MWISHO WA MUHULA WA KWANZA -2024**

**KIDATO CHA PILI**

**MAAGIZO**

**Jibu maswali yote**

**Kwa matumizi ya mtahini pekee**

|  |  |  |  |
| --- | --- | --- | --- |
|  | **SWALI** | **UPEO** | **ALAMA** |
| **1** | **Insha** | **20** |  |
| **2** | **Ufahamu** | **15** |  |
| **3** | **Sarufi na matumizi ya Lugha** | **40** |  |
| **4** | **Isimujamii** | **10** |  |
| **6** | **Fasihi simulizi** | **15** |  |
|  | **JUMLA** | **100** |  |

**1.INSHA (Alama 20)**

**Andika insha ifuatayo.**

Wewe ni mojawapo wa wanafunzi katika shule ya Majimakavu.Kumekuwa na migomo shuleni mwenu mara kwa mara.Mwandikie mwalimu mkuu barua rasmi ukimweleza vyanzo vya migomo hii.

**2.UFAHAMU (ALAMA 15)**

*Soma kifungu kifuatacho kisha jibu maswali.*

Ripoti ya upekuzi uliofanywa na Gazeti la Taifa Leo kwa jumla ya miezi saba kuhusu mateso ambayo Wakenya hupitia wanapotafuta huduma muhimu katika afisi za umma ni ya kuvunja moyo.

Baadhi ya mahangaiko yaliyobainishwa ni pamoja na ucheleweshaji wa utoąji wa vitambulisho vya kitaifa, huduma za mateso katika hospitali za umma na watu waliostaafu kufariki bila kulipwa malipo yao ya uzeeni.

Uchunguzi wetu umebaini kuwa maovu hayo yamekuwa yakiendeshwa kimakusudi na mtandao wa watu wasiojali katika afisi kubwa za serikali, lengo lao likiwa kuwapunja Wakenya.

Kwa kawaida, mchakato wa utoaji huduma za,serikali unafaa kuwa mwepesi katika utawala wowote ule unaowajali raia wake.Watumishi wa umma wanafaa Kujivunia na kufurahia kuwatumikia raia. Hata hivyo, uchunguzi wetu ulibaini kiwango cha uozo mkubwa uliokita mizizi katika idara ya utumishi wa umma,kwani wafanyakazi wa serikali huwa wanawahangaisha, kuwatesa na kuwakosea heshima wananchi wanaofika kwao kutafuta huduma hizo.

Ilibainika kwamba katika moja ya hospitali maarufu zaidi ya umma nchini, wanahabari wetu waliwapata wagonjwa waliotelekezwa, wakiwa kwenye wadi zenye misongamano ya watu na vyumba ambavyo havina mwanga wa kutosha. Licha ya kuitumikia nchi hii kwa miaka mingi wakiwa wafanyakazi wa serikali, imekuwa mtindo kwa wazee hao kuwarai makarani katika jumba hilo kuwalipa pesa zao.

Ni aibu kwamba maovu haya yanatendewa raia katika nchi iliyopata uhuru miaka ya sitini. Hi ndiyo sababu asasi nyingi za serikali zina sifa mbaya machoni pa Wakenya. Si ajabu hata katika sekta ya elimu hasa ile ya msingi, shule nyingi ambazo hufana ni zile za kibinafsi.Hali ni hiyo hiyo katika sekta ya Afya.

Kwa bahati mbaya Wakenya wa mapato ya chini hawawezi kumudu kulipia huduma hizi nzuri zinazopatikana katika asasi za kibinafsi. Hizi huachiwa watu wenye nafasi katika jamii. Umefika wakati ambapo serikali inafaa kuzinduka na kufanya mageuzi kamilifu iwapo kweli imejitolea kuwahudumia Wakenya wa kawaida. Wakenya wanaosaka huduma za kimsingi katika ofisi za serikali ni kama mamilioni.

Haiwezekani kwamba Mkenya hulipa mtumishi wa umma mshahara kupitia kwa ushuru kisha mtumishi yuyo huyo amdhulumu mtu anayepaswa kuwa bosi wake. Rais na viongozi wakuu walioko mamlakani wanafaa kujitolea kwa yakini kuwashughulikia raia na kuwakomboa kutokana na manyanyaso wanayopitia mikononi mwa watesi hawa wanaojiita watumishi wa umma.

Uhuru hautakuwa na maana iwapo raia atateswa katika nchi yake 'kosa' lake likiwa kusaka huduma katika ofisi ya serikali.

**Maswali**

a) Wakenya wanaotafuta huduma katika ofisi za umma hupitia madhila si haba.Taja yoyote matatu. (alama 3)

b) Kwa kurejelea kifungu ulichosoma,taja mifano mitatu ya uozo inayojikita katika idara ya utumishi wa umma. (alama 3)

c)Idara ya Afya haijaachwa nyuma katika kuendeleza mateso kwa wanaotafuta huduma pale.Taja mifano yoyote miwili ya mateso haya. (alama 2)

d)Eleza mchango wa serikali katika kuendeleza huduma kwa Mkenya wa kawaida. (alama 2)

e)Taja mambo mawili ambayo viongozi wakuu nchini wanafaa kutekeleza kuhakikisha kuwa watumishi wa umma wanaheshimiwa wanapotafuta huduma katika ofisi za serikali. (alama2)

f) Eleza matokeo ya aibu inayofanyiwa wanaosaka huduma katika nchi iliyopata uhuru zaidi ya miaka sitini. (alama 1)

g)Toa maana ya maneno yafuatayo kulingana na kifungu. (alama2)

i) ushuru

ii) Kumudu.

**3.MATUMIZI YA LUGHA** **(Alama 40)**

(a)Toa sifa bainifu za irabu /u/. (alama2)

b)Ainisha vivumishi katika sentensi ifuatayo. (alama 2)

Mwalimu kijana ameandika kitabu hiki.

c)Tia shadda katika neno. (alama 1)

Kunywa.

d) Sahihisha (alama 2)

Nyoka ambayo iliyomuuma imeuawa.

e)Badilisha sentensi ifuatayo katika ukubwa wingi . (alama 2)

Mbuzi huyo atanunuliwa kesho.

f) Tambua hali na nyakati zilizotumika katika sentensi zifuatazo. (alama 3)

i) Mama ametulia nyumbani.

ii)Mtoto wangu hucheza mchezo wa kuigiza.

iii)Baba alikuwa sokoni mlipoingia chumbani mwake.

g)Badilisha sentensi ifuatayo sentensi ifuatayo iwe katika usemi wa taarifa. (alama 3)

“Tutamtia mbaroni mhalifu huyu sasa hivi,”askari akasema.

h)Ainisha viambishi katika kitenzi hiki. (alama 3)

Walisomeshwaje?

i)Andika sentensi hii upya ukitumia vinyume vya maneno yaliyopigiwa mstari. (alama 2)

Mama alianua nguo kisha akainjika chungu jikoni.

j)Tumia neno ‘kijana’katika sentensi kama; (alama 2)

a)Nomino

b)Kivumishi

k)Nukta pacha(:) hutumiwa kutenganisha saa na dakika.Huku ukitoa mifano,onyesha matumizi mengine mawili ya nukta pacha. (alama 2)

l)Geuza sentensi ifuatayo katika kauli iliyo kwenye mabano. (alama 1)

Mlima Kenya huwavutia watalii. (tendwa)

m)Tambua na ueleze aina ya viwakilishi katika sentensi ifuatayo. (alama 2)

Yuyu huyu aliwatembelea watoto mayatima.

n) Maneno haya yako katika ngeli zipi? (alama2)

i)Jitu

ii) Kitukuu

o)Kanusha sentensi ifuatayo. (alama2)

Mwizi aliiba kikapu na ng’ombe.

p)Kamilisha nafasi zililoachwa kwa maneno mwafaka. (alama 2)

wa magari ya kijeshi ulionekana siku ya kufuzu kwa

cha wanajeshi.

q)Eleza maana mbili za sentensi ifuatayo. (alama 2)

Mama alimwandikia baba barua.

r) Kwa kutoa mifano,onyesha miundo miwili ya nomino katika ngeli ya A-WA (alama 2)

s) Kamilisha methali ifuatayo (alama 1)

Asiyefunzwa na mamaye

t)Eleza maana mbili ya neno ‘bibi’ (alama 2)

**4. ISIMUJAMII (Alama 10)**

*Soma kifungu kifuatacho kisha ujibu maswali yanayofuata*

Zigo:Habari ya asubuhi?

Mhudumu:Njema!

Zigo:Naitwa zigo.

Mhudumu:Sasa nieleze.Unataka kutuma barua wapi?

Zigo:Nina barua ninayotaka kutuma Nairobi.

Mhudumu:Hii inahitaji stempu ya shilingi thelathini.

a) Tambua sajili hii. (alama 2)

b) Taja sifa za sajili iliyotajwa hapo juu. (alama 4)

iii)Taja manufaa manne ya isimujamii katika jamii. (alama 4)

**5.FASIHI SIMULIZI. (alama 15)**

a)Eleza maana ya istilahi zifuatazo za fasihi. (alama 3)

i)Hekaya

ii)Mandhari

iii)Hurafa

b)Taja sifa nne za vitedawili katika. (alama 4)

c) Taja sifa nne za mtambaji bora wa kazi yoyote ya fasihi simulizi. (alama 4)

g) Taja hoja nne zinazonyesha umuhimu maigizo katika jamii. (alama 4)

**HUU NDIO UKURASA WA MWISHO ULIOPIGWA CHAPA**